JUMAL KÕNELEB
Tere jälle!
Jumal on tõesti imeline!
Mõni nädal tagasi kaotasin oma talvejope.
Ma ei leidnud seda kusagilt.
See oli hea ja soe talvejope,
kuid olin selle kuhugile pannud ega suutnud meenutada asukohta.
Ma ei jõudnud isegi palvetada, et saaksin endale uue talvejope.
Mulle helistas inimene, kes ütles, et soovib osta mulle jõulukingituse.
Mõtlesin: "Äkki talvejope."
Vajad talvejopet, kui mängid vahetunnis lastega.
Saingi uue kena ja hea talvejope.
Palju parema, kui ma ise oleksin saanud endale osta.
Järgmisel päeval leidsin ka oma vana talvejope üles.
Selline on meie Jumal.
Jätkame täna teemat Jumala õnnistusest.
Meil on selline Jumal,
kes lubab hoolitseda meie eest, kui me Teda järgime.
Oleme vaadanud mitut põhimõtet õpetussarjas,
mis räägib Jumala õnnistustest.
Kokkuvõtteks võime öelda et Jumal on tõeliselt hea.
Ta tahab õnnistada sind ja mind
ning et Tema õnnistus voolaks meie eludes.
Järgmiseks räägime viiendast põhimõttest.
Miks Jumal tahab meid õnnistada?
Kas see on lihtsalt selleks,
et saaksime osta uue jope või kõige uhkema maja?
Ei.
Jumal ei ole selline.
Me leiame põhjuse,
miks Jumal tahab õnnistada 1. Moosese raamatu 12:1.
"Ja Issand ütles Aabramile:
"Mine omalt maalt, omast sugukonnast
ja isakojast maale, mille ma sulle näitan!"
Hakka Teda järgima, astu teele, kutsumusse
ning ülesandesse, millesse Tema on sind kutsunud.
"Ma teen sind suureks rahvaks ja õnnistan sind."
Siin räägitakse Aabrahami õnnistusest.
"Ma teen su nime suureks.."
Kui see sellega lõppeks, siis oleks õnnistus vaid minule -
selleks, et oleksin õnnistatud ja Ta teeks mu nime suureks.
Kas see on selle jaoks?
Ei. See kirjakoht ei lõppe nii vaid läheb veel edasi.
"et sa oleksid õnnistuseks!"
See kirjakoht jätkub veelgi:
"ja sinu nimel õnnistavad endid kõik suguvõsad maa peal!"
Jumala õnnistus on mõõtmatu.
Jumal näitas mulle viimati palves, et Ta tahab valada nii palju õnnistust,
kui suudame uskuda ning usus vastu võtta.
Tema varaait on triiki täis ja Ta tahaks sealt välja anda.
Tal on kullast tänavad ja kõik muu.
Maailma rikkused on Tema omad.
Piibel ütleb, et maa ja selle vara kuulub Temale.
Kõik on Tema oma.
Ta võib sellega teha, mida tahab.
See pole selle jaoks,
et see jääks minu sülle või rahakotti pidama.
Ta ütles juba Aabrahamile:
"Ma õnnistan sind, et võiksid olla õnnistuseks."
Mõtle, milline kingitus.
See on ju suurim rikkus.
Me kõigi südame suurim soov on kindlasti,
et võiksime olla kellelegi õnnistuseks,
ning olla vajalik või teha kellelegi head.
Kui võiksin olla siin maa peal kellelegi oluline ja õnnistuseks.
Olla õnnistuseks on südame põhiline soov.
Mõtleme sageli,
et elu on täis väljakutseid ja mul on nii palju enda vajadusi.
Oma elu on nii raske,
et ma ei saa mõteldagi, et oleksin kellelegi õnnistuseks.
Ma ei suuda isegi mõtelda sellistele asjadele.
See asi on väga oluline.
Tähtis on uurida Jumala sõnu.
Ta julgustab meid ja ütleb kogu aeg, et see pole nii.
Oled kohe, juba praegusel hetkel õnnistuseks ja oluline.
Võid sel samal hetkel olla kellegi jaoks õnnistuseks.
Igaüks meist võib naeratusega,
sõbraliku sõnaga või teoga olla juba õnnistuseks.
Juba see mõjub ja hakkab tegema rikkamaks.
See lisab õnnistust.
Jumalik hoolekanne ja õnnistamine on meil kui tagurpidi aetud.
Mõtleme, et minu, minu laste
ning lähedaste vajadused on vaid minu vastutusalas
ja kui saan sellega hakkama, siis peaks sellest piisamagi.
Issand annab kogu aeg teada, et oled sellest väärtuslikum.
Suudad ja oskad enamat, sul on suuremad jõuvarud.
Su sees on jõud jagada veidi enam.
See pole kindlasti mingi sundus, millega Ta nõuab: "Pead andma
või kümnist maksma ja kui sa seda ei tee.."
See pole üldsegi nii, vaid hoopis vastupidi.
Küsimus on tegelikult selles, kui tohutult väärtuslikud me oleme.
Ta on loonud meid inimestena olulise kutse ja ülesande tarvis.
Kui me õpime Teda tundma ja mõistame Tema suurust,
kui palju Ta tahab õnnistada meid, mu lapsi, peret ja lähedasi,
siis see vabastab minu sees ühe sisemise kindlustunde.
See avardub ja julgen anda
võib-olla paar eurot või kümneka ja ma saan sellest tohutu rõõmu.
Julgen öelda midagi toredat või julgustada mõnda inimest.
Mul on üks sõber, kes on julgustamises osav.
Ta ütleb inimestele alati midagi julgustavat.
See on nii suur õnnistus, kui teine julgustab sind.
Piibel räägib õnnistuse jagamisest ja see ei pea olema tingimata raha.
Võin anda sulle oma rahakoti.
Püüa!
Sedagi on tore teha.
Hoolitse selle eest hästi.
Anda võib ka aega, naeratust või võimalust kedagi kuulata.
Inimestena tahame ehitada endale suurt hoiupõrsast.
Just.
Kes ei tahaks hoiupõrsast
või suurt tugevat seifi, mis oleks täis raha
ja millel oleks turvaseadmed, et ükski pätt ei pääse jaole?
Me ei anna sealt kellelgi midagi, sest muidu langeks meie edunivoo.
Kas pole nii? - Täpselt.
See ei ole Jumala tahe.
Kahju, aga Jumal ei taha, et me koguksime raha.
Kas oled päris kindel? - Olen.
Kas see on Piiblis kirjas?
Sinule meeldib muidugi koomiksitegelase kombel koguda.
Ai, ai, see tegi küll haiget. - See teeb tõesti suurt valu.
Jumal tahab hoopis, et me oleksime allikad.
Jumal tahab, et me elu oleks õnnistuse allikas,
kuhu õnnistus jõuab ja voolab edasi meie ümbrusesse.
Selline allikas püsib värskena
ja see on õnnistuseks kõigile selle ümber.
Me tahaksime muidugi hiiglaslikku hoiupõrsast,
aga Jeesus hoiatab meid sellest oma tähendamissõnades.
Ta räägib rikkast mehest,
kes sai tohut suure saagi ning ehitas omale tohutud aidad.
Ta mõtles, et nüüd saab istuda
ja multimiljonäri kombel veeta oma pensionipäevi.
Jeesus hoiatas, et see on hullus.
"Täna heidad sa hinge."
Meil ei tasu panna oma lootust
maistele asjadele, sest need tulevad ja lähevad.
Ma ei tea, kuidas sina mõtled,
aga mina tahan olla veel suuremaks õnnistuseks.
Kui meie Agape Keskus
ja meie saated võiksid olla kellelegi õnnistuseks,
siis "Halleluuja!", sest minust on siin maa peal kasu.
Teine kiri korintlastele 9:8 on imeline kirjakoht, kus öeldakse:
"Jumal on vägev andma teile kogu armu rikkalikult.."
Minu meelest on väga tore, et see kirjakoht algab nii:
"Jumal on vägev andma teile kogu armu rikkalikult.."
Seega Ta mõtleb ka meile ja me ei pea kõike ära andma.
Me võime - ja peame - hoolitsema iseenda eest.
Kaitsed ikka seda oma hoiupõrsa suhtumist.
"Jumal on vägev andma teile kogu armu rikkalikult,
et teil ikka oleks kõike küllaldaselt
ning et te oleksite rikkad iga teo tarvis.."
Imeline!
Samasugune on Jumala süda
ka Aabrahamile antud kutse ajal: "et sa oleksid õnnistuseks."
Sama asi leidub ka Uues Testamendis.
Paulus kirjutab:
"ei meil oleks kõike küllaldaselt", aga see ei lõpe selle koha peal.
See jätkub: "et te oleksite rikkad iga teo tarvis,"
nagu on kirjutatud: "Ta on jaganud, andnud vaestele.."
Ta annab vaestele!
"Ta on jaganud, andnud vaestele, tema õigus kestab igavesti."
"Tema, kes annab seemne külvajale.."
Ta annab ka rahaseemne.
"Tema, kes annab seemne külvajale, annab ka leiva toiduseks,
teeb rohkeks teie külvi ja kasvatab teie õiguse vilja.
Te saate kõigiti rikkaks igasuguse siira headuse poolest.."
Mõtle nendele sõnadele!
See on liigutav jutt,
kuna siin räägitakse vaesest Korintose kogudusest.
See lugu algab sellest, et isegi selles suures vaesuses
tahtsid nad anda ning teha korjanduse.
Nad tahtsid olla õnnistuseks.
Selle peale Paulus kirjutab:
"Te saate kõigiti rikkaks igasuguse siira headuse poolest."
Minagi võin saada rikkaks igasuguse siira headuse poolest!
"mis meie läbi valmistab tänu Jumalale.."
Imeline.
Ma võin saada rikkaks igasuguse siira headuse poolest.
See on imeline kirjakoht.
Jumala õnnistused täidavad küll me vajadused,
kuid see pole mõeldud nii, et see jääb sinna pidama.
Ta tahab täita meie vajadused, et see ajaks nn "üle ääre".
See tuleb esile nii selles kui mitmetes teistes kirjakohtades.
Kui Jeesus toitis 5000 meest, jäi 12 korvitäit toitu üle.
Kui Jeesus muutis vee veiniks, jäi ei tea kui palju nõusid üle.
Jumala headus ja õnnistus ongi alati ülevoolav.
Just selle pärast, et Ta tahab,
et see voolaks meie kaudu ning oleks õnnistuseks.
Tal on, mida anda.
Mõnikord mõtleme, et siis, kui mul on palju ja olen rikas,
siis paadun, muutun ahneks ja asjad hakkavad halvasti minema.
Joy luges kirjakoha, kus öeldi:
"Ta on jaganud, andnud vaestele, tema õigus kestab igavesti."
Sa ei pea rikkana paaduma.
Jumalal pole midagi selle vastu,
et sinu ja minu elus oleks ükskõik kui palju head.
Selles kirjakohas öeldakse: "tema õigus kestab igavesti".
Jumal annab meile enam, kui meil on andja süda.
Vanas Testamendis on öeldud, et isegi kui rikkus kasvab,
ei laseks me oma südamel sellesse kiinduda.
Soovi korral võime olla sellised Jumala õnnistuse kanalid.
See on võimas.
Kiri efeslastele 2:4: "Aga Jumal, kes on rikas halastuselt,
on meid koos Kristusega teinud elavaks
oma suure armastuse pärast, millega ta meid on armastanud,
kuigi me olime surnud üleastumistes - armu läbi te olete päästetud! -,
ning on meid koos temaga üles äratanud
ja asetanud taevasesse olukorda Kristuses Jeesuses,
et näidata tulevastel aegadel oma armu võrratut rikkust
helduses meie vastu Kristuses Jeesuses.
Sest teie olete armu läbi päästetud usu kaudu
- ja see ei ole teist enestest, vaid see on and Jumalalt -,
mitte tegudest, et ükski ei saaks kiidelda.
Sest meie oleme Tema teos,
Kristuses Jeesuses loodud heade tegude tegemiseks,
nii nagu Jumal on juba enne meile seadnud,
et me teeksime seda."
Meid on Jeesuses Kristuses usule tulles kui taasloodud.
Siin öeldakse, et Jumal on meid asetanud taevasesse olukorda
Jeesuse Kristuse kaudu ja Ta elab nüüd meie sees.
Seesama andja süda ja sama rõõmus andja elab minus.
Sama Jeesus, kes tahab teha häid tegusid.
Võime sellele soovile järele anda.
Just nii, aamen.
See toob meid kuuenda põhimõtte juurde.
Jumal tahab meid õnnistada, et oleksime rohkem Tema sarnased.
Me võiksime olla andjad, nagu ka Tema on andja.
Selleks julgustab meid Õpetussõnad 11:24.
"Üks jagab välja, aga saab üha lisa,
teine hoiab varandust, ometi on puudus käes."
Mul on üks sugulane, kelle süda on just selline.
Ta annab kogu aeg.
Olgu aega, raha või toitu.
Ta kogu aeg annab.
Tean, et ta ei ole ise puuduses.
See ongi jumalik printsiip.
Jumal on andja.
Johannese evangeelium 3:16 on maailma tuntuim kirjakoht.
"Sest nõnda on Jumal maailma armastanud.."
Kui palju on Jumal maailma armastanud?
"et Ta oma ainusündinud Poja on andnud, et ükski,
kes Temasse usub, ei hukkuks, vaid tal oleks igavene elu."
Jumal armastas andes.
Andmine on üks kaunim ja suurepäraseim armastuse tegu.
Me anname aega, iseennast, anname ruumi ja enese omast.
Selline on meie Jumal.
Ta armastas maailma nii palju.
Siin pole öeldud, et Ta armastas meid nii palju,
et lükkas pilved laiali ja hüüdis: "Ma armastan teid!"
Ta armastas meid nii palju, et andis oma ainusündinud Poja.
Jumal tahab, et oleksime Tema moodi ja meistki saaksid andjad
ning laseksime õnnistuse oma ellu, jagaksime seda maailmale,
kes kannatab puudust ning vajab õnnistust.
Jumal on selline andja.
Mida teha, kui mul pole isegi toidu jaoks raha
või mind ähvardab kodutuks jäämine?
Kui päriselt kannatan puudust päevast päeva, nädalast nädalasse,
kuust kuusse ja aastast aastasse, siis kuidas saab rääkida andmisest?
Siin pole ju küsimus kogusest.
Küsimus on suhtumise muutusest.
Asi pole selles, et keegi sunnib vastu tahtmist andma
või pean andma nii palju, et mu enda elu on ohus.
Küsimus on pigem,
kas lasen Tal olla osaline mu hädades ja rahaasjades.
Hakkan uurima Tema südant, tundma Tema olemust,
õppima ja nägema seda, et Tal on asjadest erinev vaatenurk.
Hakkan nägema, et Ta ei virele puuduses.
Ta on tõesti rikas andja.
Kiri roomlastele 10:11 ütleb nii:
Sest Pühakiri ütleb: "Ükski, kes usub temasse.."
See on tõotus meile kõigile, eriti hädaolukorras.
"Ükski, kes usub temasse, ei jää häbisse."
Ei ole ju erinevust juudi ja kreeklase vahel,
sest seesama Issand on kõikide Issand,
rikas kõikide heaks, kes teda appi hüüavad."
Rikas andja kõikide heaks, kes teda appi hüüavad.
Küsimus on südame avamises ja Jumala kaasamises.
Lasen Tal aidata, õpetada, ja anda mulle turvatunnet.
Asjad hakkavad siis paika loksuma ning hirmutunne väheneb.
See toimib järgmiselt:
mida lähemal elan Temale, seda väiksem on hirm.
Tõsi.
Hakkan endisest vähem iseenese peale mõtlema.
Hakkan tasapisi iseenesest vabanema.
Ma ei mõtle kogu aeg, kuidas mu käsi käib,
vaid mu pilk kinnitub Temale Tema lubadustele,
Tema armastusele ning ma saan vabaks.
Leian teeniva suhtumise.
Sel hetkel pole muul tähtsust.
Ma teenin ja aitan teisi.
Teenides ja aidates vähenevad mu omad mured.
Selle kaudu õnnistus. - Tuleb.
Just.
Ütlesid hästi, et Jumal ei käsi meil anda.
Piiblis pole sellist kirjakohta.
Piibel ütleb: "Andke, ja teile antakse."
2. Korintose 9:7 öeldakse ka:
"Igaüks andku nii, nagu ta süda on lubanud,
mitte nördinult või sunnitult, sest Jumal armastab rõõmsat andjat.."
Jumal tahab, et sina ja mina annaksime andmiserõõmust,
mitte sunnitult või selle pärast, et Jan ja Joy käsivad seda teha.
Mitte kellegi teise pärast ega kurvalt.
Usun seda, et vaatamata ükskõik kui suurele kitsikusele,
siis on alati võimalik midagi anda.
Nagu Joy ütles - see vabastab enesekesksusest
ning takerdumast oma vaeva ja valusse.
Me ei mõtle kogu aeg, kuidas me hakkama saame
vaid astume sellest väljapoole ning hakkame midagi ise andma.
Võime kellelegi helistada või anda kellelegi oma aega.
Mulle meenub üks kirjakoht, milles räägitakse põllumehest.
Kui tal on viimased seemned järel,
siis ta kobestab maa ja külvab, et saada võimalikult head saaki.
Ta ei hoia neid ju endale varuks.
Kui soovid, et õnnistus voolaks ning pääseksid august välja,
siis algab kõik peale andmisest, usaldusest, et Jumal hoolitseb.
Annad, mida saad anda.
Kui annad, siis ka sulle antakse.
"Hea, tihedaks vajutatud, raputatud, kuhjaga mõõt antakse teie rüppe,
sest selle mõõduga, millega teie mõõdate,
mõõdetakse teile tagasi."
2. Korintose 9:6 ütleb veel nii:
"Aga see on nii: kes kasinasti külvab, see ka lõikab kasinasti,
ja kes rohkesti külvab, see ka lõikab rohkesti."
Jumal tahab valada õnnistust sinu ja minu eludesse nii,
et võiksime olla kanalid ja andjad selles maailmas.
Kui andmisele järele anda, siis see vabastab väga palju.
See annab suurt rõõmu ja sellele järgneb õnnistus.
Nüüd palvetame.
Jälle viibutan sõrme.
Ei tohi näpuga näidata, palun vabandust.
Tänu, Taevaisa, et Sina oled rikas andja
igaühe jaoks, kes Sind appi hüüab.
Tänu, et Sa näed meie kõigi ja iga vaataja hädasid ja olukorda.
Tänu, Taevaisa, et Su õnnistusest piisab rikkalikult meile kõigile.
Tänu, et vabastad meid hirmust andmise ees nii,
et me kõik julgeme anda ning olla Sinu sarnased.
Julgeme anda aega, astume välja mure vangistusest
ja anname aega, ruumi ning ehk ka midagi enda omast.
Tänu, Issand, et kui anname, siis annad Sina meile
ja kui me külvame, siis me saame ka lõigata.
Tänu, Isa, et Sina
näitasid meile ise eeskuju ja meie võime teha nii nagu Sina.
Tänu et annad meile selleks jõudu, tarkust ja oskusi.
Jeesuse nimel, aamen.
Jumal on rikas andja.
Kui soovid harjutada andmist, võid teha seda väga lihtsal viisil.
Tõsta lihtsalt telefonitoru ja helista numbrile 9001777
Sellega annetad 7 eurot TV7 töö heaks.
Võid kasutada ka kontonumbreid, mida näed saate lõpus ekraanil.
Kui annad Jumalariigi töö heaks,
võid teada ja oodata, et Jumal õnnistab ka sind.
Ta hoolitseb sinu vajaduste eest.
Ole õnnistatud, Jeesuse nimel.
TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin